Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: szabályairól szóló 14/2002. (VIII. 1.) IM rendelet (röviden BÜSZ) 10. §-a alapján az iroda gondoskodik. A fenti
Paragraph Index: 1107

2005. május 11-én kelt tájékoztatását köszönöm – egyben engedje meg, hogy az üggyel kapcsolatban kialakított állásfoglalásomról tájékoztassam: – A betegek különleges adatainak rendõrséghez történõ továbbításának problémájával az Adatvédelmi Biztos Irodája megalakulásának kezdetétõl folyamatosan szembesül. (Például a kábítószerfüggõket gyógykezelõ szakintézményekben végzett rendõrségi ellenõrzések ügyében 1996-ban folytatott vizsgálat lezárásakor az adatvédelmi biztos ajánlásában megállapította, hogy a pszichotrop anyagok felhasználásának rendõri ellenõrzése csak a felhasználó intézmények munkatársaira terjedhet ki, s nem az ott kezeltekre. A rendõrség törvényi felhatalmazás hiányában drogbetegek adatait nem kezelheti, különleges adatot csak bûncselekmény elkövetésével gyanúsított személyrõl tarthat nyilván. Egy másik, 1997-ben lefolytatott vizsgálat azzal a következtetéssel zárult, hogy az Országos Mentõszolgálat a segítségért hozzá forduló, rosszullétük miatt gyógykezelésre szoruló drogfogyasztókról nem tehet bejelentést a rend- õrségnek. Legutóbb pedig az Országos Rendõr-fõkapitányság titokvédelmi felügyelõje fordult hozzánk rendõrségi megkeresésekkel kapcsolatban jogértelmezésért.) A törvényben meghatározott tényállásokban (büntetõ vagy szabálysértési kódex) számos esetben alapvetõ az eljáró hatóság részérõl a betegek egészségügyi adataihoz való hozzáférés szükségessége. Egyéb esetekben a bizonyítandó tény dönti el, szükség van-e, és ha igen, milyen mértékben, különleges adat kezelésére. A rendõrségi adatkezelést szabályozó törvények – ideértve az adatvédelmi törvényt is – azt várják el a nyomozó hatóságtól, hogy adatkérését az indokolt mértékre korlátozza. A nyomozás természetébõl következõen azonban elõfordulhat, hogy a beszerzett különleges adat utóbb irrelevánsnak bizonyul, ez a minõsítés azonban már az öszszegyûjtött adatok rendszerezése nyomán elõálló értékelés eredménye. (Adatvédelmi szempontból természetesen az a kívánatos, hogy a nyomozó hatóság valóban csak olyan adatokat kérjen, amelyek relevánsak a jogi megítélés szempontjából.)

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes